LidanRubinov/Halacha-QA huggingface dataset:
שאלה: לקבל על עצמי לברך: האם בן אדם יכול לקבל על עצמו לדוגמא: לברך "אשר יצר", לקרוא קריאת שמע או לברך "שהכל", האם זה אפשרי?
תשובה: אדם לא צריך לקבל על עצמו לברך אלא זו זכות שיש לו. בהמה אין לה שכל ומקבלת את מזונה וצרכיה מבלי לחשוב מאין זה בא ולמה היא מקבלת ואילו לאדם יש שכל לדעת שהכל הוא מקבל מה' והוא הנותן לו את מזונו ואת בריאותו, ולכן, זו זכות לאדם שיש לו את היכולת להודות על מה שהוא מקבל. אדם יכול לקבל על עצמו להקפיד לברך בכוונה את הברכות וללמוד את ההלכות מתי מברכים וכיצד.
שאלה: סידור שנשכח בתאי : יש לי סידור שמישהו שכח בתא שלי בבית הכנסת מזה כשנה מה עלי לעשות?
תשובה: אם אין למי להחזיר, תשתמש בו.
שאלה: הפקרת פירות שביעית: בגינתי ישנם מספר עצי פרי, העצים נמצאים בחצר הבית שהינה מגודרת ומוקפת חומה ושער. הבנתי שיש להפקיר את הפירות אולם היו מספר נסיונות של אנשים מפוקפקים להיכנס לחצר ופעם אחת שהשארנו את השער פתוח מישהו נכנס ופרץ לבית. אינני יכול להשאיר את השער פתוח מסיבה בטיחותית (כמו כן, יש לי ילדים קטנים בבית) ובנוסף לכך אני עובד כ-12 שעות ביום כך שאיני יכול לפתוח ולהשגיח. אם כן, כיצד אוכל לעמוד בדרישת ההלכה להפקיר את הפירות?
תשובה: בשעה שיניבו העצים תתלה שלט שהכניסה מותרת בין השעות עד השעות, ואז יוכלו לקחת, ויהא בזה גדר של הפקר. אדם לא צריך להסתכן על מנת לקיים מצוות הפקר. בברכת התורה והארץ הרב יהודה הלוי עמיחי
שאלה: הכהן הגדול בימי החשמונאים: מי היה הכהן הגדול אחרי ניצחון המכבים?
תשובה: הראשון שנתמנה לכהן גדול, מבית חשמונאי, הוא יונתן בנו של מתתיהו, שנתמנה לאחר מותו של יהודה המכבי מנהיג המרד. לאחר שנרצח התמנה שמעון אחיו להיות כהן גדול ומנהיג העם.
שאלה: קידושי שחוק: לפני ארבע שנים היה לי חבר אשר קנה לי טבעת, לאחר זמן שהיינו יחד הוא לקח את הטבעת ואמר הרי את מקודשת לי. באותה עת היו איתנו שתי חברות שלי שראו את המקרה. האם אנו נחשבים נשואים?
תשובה: ראשית נקדים שדברים אלו חמורים וידע כל אדם שאין עושים "משחקים" בנושאים כאלו. לעצם העניין, על מנת שיחולו קידושין כדת משה וישראל, צריכים גם שני עדים כשרים, ואשה פסולה לעדות על פי הנאמר בתורה "ועמדו שני האנשים" (דברים כ' י"ז) ודרשו חכמים איש ולא אישה. ולכן, לפי סיפור הדברים נראה שאין כאן קידושין, אך על מנת להגיע להחלטה סופית יש לברר זאת בבית הדין הרבני האזורי. הרב יהודה אודסר
שאלה: ביקור בבוקר בקברי צדיקים: אני מעוניינת לבקר בקברי צדיקים, שאלתי היא: האם רצוי להגיע לקבר רק בשעות הערב או שגם בבוקר זה ר (מתוך כבוד למקום), וכן, האם בטבריה ישנו קבר צדיק שנוהגים ללכת אליו כדי להתפלל לפרי בטן?
תשובה: מותר ללכת לקברי צדיקים גם בבוקר. איני מכיר את טבריה, אולם אפשר להתפלל לקב"ה על פרי בטן ליד כל קבר של צדיק. בכניסה לטבריה יש את קברו של רבי מאיר בעל הנס שרבים פוקדים אותו ומתפללים שם.
שאלה: תענית במשך חצי יום: שמעתי שבעל התניא אמר שאדם יכול לצום עד חצות היום והדבר נחשב לו כחצי תענית, וזה אומר שאם אדם צם פעמיים עד חצות היום הדבר נחשב לו כתענית שלמה. ברצוני לדעת אם לפני שצמים חצי תענית, יש להכריז על כך במנחה כמו בתענית יחיד בסוף תפילת עמידה, והאם יש מה שהוא נוסף שצריך לעשות?
תשובה: כן רק שיאמר שכוונתו לצום תענית שעות.
שאלה: מורה לא צנועה: מה עלי לעשות עם יש לי מורה שלא מקפידה על לבישת מכנסיים וכיסוי ראש וכד ואין לי אפשרות לא להיות בשיעור זה?
תשובה: תבקש מהוריך שיעבירו אותך בית ספר.
שאלה: הדלקת נר חנוכה בחו"ל: אני בחור רווק השוהה בשליחות בחו"ל לתקופה של פחות משנה. אני נמצא בארה"ב- הבדל 7 שעות מהארץ. אני נוהג כמנהג הספרדים ובארץ אינני מדליק נרות חנוכה גם כשאני מחוץ לבית מפני שאני יוצא על ידי אבי. מה דיני כעת, האם אני צריך להדליק ולברך? או אולי להשתתף בפרוטה עם חבריי לשליחות?
תשובה: תדליק בחו"ל ותברך.
שאלה: שמן תרומה להדלקת נרות חנוכה: אני כהן וקיבלתי ממשק אחיה שמן תרומה טמא, האם מותר להדליק נרות שבת וחנוכה בשמן, והאם יש דעות שאוסרות? האם יש עניין לכהן להדליק בשמן תרומה? ( כדי שהוא לא ילך סתם לאיבוד ) מה לעשות עם השמן שנשאר על הכלים והפתילות?
תשובה: לגבי נר חנוכה משמן שריפה, כתב הרמב"ם באופן ברור שמותר, ואולם הרדב"ז (תרומות פי"א הי"ח) העיר עליו שבשבת חנוכה לא להדליק מכיוון שאין שורפים שמן תרומה בשבת. וכן כנראה פסק הרב קוק (אלה מסעי). אמנם היו שהקלו להדליק שמן שריפה בשבת שהאיסור הוא רק ביום טוב ולא בערב שבת, ועיין המעשר והתרומה (פ"י ס"ק כו) ועוד אחרונים. והמנהג בירושלים שהיו כהנים מדליקים שמן שריפה בשבת. בברכת התורה והארץ הרב יהודה הלוי עמיחי
שאלה: מקום הדלקת חנוכיה: אני גר בקומה שלישית, אם אדליק כנגד חלון ביתי אין פרסום לעוברים ושבים, כי כנגד החלון יש צמחייה רבה ובנוסף לא עוברים שם אנשים כלל. כנגד פתח ביתי זה בעיה היות ופתח ביתי נמצא בסמוך לפתח שכני (מעין האות ר ) ועלול שכני ביציאה חפוזה להפיל החנוכיה, כמו כן יש פתח המשותף לשנינו(שנמצא מטר אחרי כניסת ביתי) ואנו סוגרים אותו בד"כ כך שבכל מקרה אין הדלקה שנראית לעוברים ושבים(יש חשש להשאיר הדלת הנ"ל פתוחה כי יש חשש שילדים ישחקו עם החנוכיה). האם יכול אני להדליק על שולחן ביתי ודיי (אישתי גם מעדיפה זאת לשם אוירת החג)?
תשובה: אוירת חג צריכה להיבנות על הלכה, רק אם אין ברירה מדליק על שולחנו ודיו. אם י ש אפשרות להדליק בחלון שייראה לעוברים ושבים זה המקום הרצוי. נרות בחלון נראים גם לבני הבית ויוצרים אוירה, אפשר להדליק חנוכיה נוספת בבית ללא ברכה או על ידי הילדים לצורךהאוירה.
שאלה: הדלקת נרות בחומש: 1.האם אנחנו שגרים בחומש ללא בנין, יכולים להדליק נרות חנוכה עם ברכה במתחם שבו אנו גרים, למרות שאין לנו שם בנין? 2.האם יוטה המקיפה שטח מסוים נחשבת כבית לענין זה? 3.האם במערה שנמצאים בה רק במקרים מיוחדים אפשר להדליק עם ברכה למרות שלא גרים שם בדרך כלל?
תשובה: 1. ערוך השולחן אומר שבדורות הקודמים, גם מי שנוסע בעגלה, ידליק. אבל יש שאומרים שבפשטות משמע שצריך שיהיה בית. לכן, תגידו לבני ביתכם שיתכוונו להוציא אתכם בהדלקתם בבית ותדליקו שם בלי ברכה. 2. לא 3.זה גם לא בית.
שאלה: נטיעת עצי סרק בשנת שמיטה?: האם מותר לי להזמין את הקרן הקיימת לישראל שתטע עצי סרק לאורך שוליים המפרידים בין שטח שכונתי לבין כביש בשנת שמיטה (השנה)?
תשובה: אנו אוסרים נטיעות גם של עצי סרק, ואמנם בעל "נצר מטעי" הקל, אולם כשהיה בכך שעת הדחק והיתר מכירה, ועוד צרכים, אולם נראה שבאופן רגיל אין להתיר לשתול בשביעית אפילו עצי סרק. בברכת התורה והארץ הרב יהודה הלוי עמיחי
שאלה: הדלקת נרות במסיבת חנוכה: יש לי שיתוק מוחין ויש לי חוג חברתי ואנחנו בעז"ה נקיים מסיבת חנוכה. אנחנו נדליק נרות ורוב הקבוצה הם לא דתיים. האם מותר להם לענות אמן למרות שאין להם כיפה? אם אני מברך בשבילם האם אני עושה עברה?
תשובה: אם אפשר כדאי להמליץ להם לכסות את ראשם, אולי כדאי להכין מראש כיפות, מנסיון אין התנגדות. אם הם בלי כיפות מותר להם לשמוע את הברכה ולענות אמן. מותר לך להדליק נרות עבורם, ונכון הוא להמתין עם ההדלקה עד שיבואו ורק אז להדליק. חנוכה שמח ומאיר. הרב שמואל הולשטיין
שאלה: ברכות התורה: האם אנחנו מברכים כל בוקר ברכות התורה בגלל שהשינה בלילה זה הפסק או משום שזהו יום חדש, מה המקור להלכה?
תשובה: כיון שהשינה נחשבת להפסק, עיין בשו"ע זי' מ"ז ס"יב ובמ"ב שם ס"ק כח.
שאלה: זמן הדלקת נרות חנוכה: בבית הכנסת שלנו המתפללים הופכים לחרדים כשמגיע חנוכה. מתפללים מוקדם ערבית ורצים הביתה, חס וחלילה לא לאחר, לא מבין בדיוק למה. כלומר, אני מבין את מה שמובא בהלכה אבל לא כל כך מסתדר לי. - האם נכון להתפלל ערבית עוד לפני זמנה הרגיל שגם הוא בדרך כלל באור יום? - האם אין יותר חשש שאנשים מדליקים בעצם נרות בין הערביים ולאחר חשכה כבר לא ידלקו הנרות כל צרכם? - אותו חשש לגבי ספירת העומר אחר תפילת ערבית מוקדמת שאז לא ברור לאיזה יום ספר? - אולי כדאי לחוש לזמן השקיעה של רבנו תם?
תשובה: צריך להתפלל בזמן ומייד לאחר מכן להדליק נרות. אכן אין להקדים את זמן ערבית לפני זמנה! (זמנה - ע"פ מנהגי העדות השונים). חנוכה שמח הרב שמואל הולשטיין
שאלה: לשבת בבתי קפה: האם יש בעיה ללכת לשבת בבתי קפה, האם זה נוגד את רוח ההלכה? אני לא מדבר על הליכה קבועה וסתמית לבתי קפה אלא מדי פעם, או כשנפגשים עם מישהי למטרת היכרות.
תשובה: בית קפה זה מראה יותר על קלילות. עדיף להיפגש בלובי של מלון. אי אפשר לומר שיש בזה איסור, במיוחד שזה למטרה של בניין בית.
שאלה: הנסיון שבעקידת יצחק: תוך כדי קריאת פרשת עקידת יצחק בתפילת שחרית צצה בראשי תהייה. למה העקידה היא בבחינת ניסיון לאברהם אבינו? אמנם כתוב בפירוש שהאלקים ניסה את אברהם אבל גם כתוב שהאלקים פונה לאברהם ואברהם עונה הנני ואז אלקים מצווה אותו להעלות את בנו וכו. כלומר, אברהם נמצא בגילוי מלא של הבורא ואם נמצא בגילוי מלא אז איפה פה הניסיון, וכי יש לו ברירה? הרי כל עניין הבחירה והאמונה נובע מהסתר הבורא ולו היה הבורא גלוי הרי לא היו כלל רשעים בעולם. ואם תאמר, שאברהם לא היה בגילוי מלא אז אדרבא אולי הניסיון הוא דווקא שלא יתכן שהבורא יבקש מאדם להקריב קורבן אדם ואז לא היה צריך לעקוד את בנו ובזה דווקא היה עומד בניסיון?
תשובה: אברהם קיבל ציווי. אולם לאחר מכן שלשה ימים אברהם הולך לבד ללא נוכחות אלוקית. אלו שלשה ימים של הסתר שכינה של הרגשת מרחק מהקב"ה וכאן נולד הניסיון. כולנו מצווים על ידי הקב"ה ובכל אופן אנו לא מצליחים לעמוד במחויבות. אנו מעגלים פינות. הציווי לא נמצא אצלנו באותה עוצמה כמו בשעת הציווי. היכולת של אברהם שהציווי ישאר אצלו חיי וחזק גם לאחר ג' ימים זהו הנסיון. ב.אברהם היה יכול לטעון טענות רבות כנגד הציווי האלוקי וכמו שח אמרו שיכל אברהם לשאול "הרי אמרת ביצחק יקרא לך זרע הכיצד אתה אומר לשוחטו. אדם בלי תמימות ואמונה היה מעדיף לקיים את הציווי ביצחק יקרא לך זרע ולדחות את הציווי לעקוד את יצחק. אולם אברהם בתמימות אמונתו הלך בשמחה לקיים רצון אביו שבשמים. ג. מעבר למה שאמרנו הניסיון אינו נוגע רק לשאלה האם אברהם יעשה את ציווי ה' או שמא ימרוד בו. הניסיון הוא גם כשאתה עושה כיצד אתה עושה זאת. האם אתה עושה בשמחה ובשלמות או רק עושה לצאת ידי חובה. זהו תוכן הניסיון.
שאלה: נישואין אזרחיים לגוי: חברתי נישאה נישואין אזרחיים בארה"ב לגוי. בזמן היותה נשואה לגוי היא נישאה נישואין דתיים כדת משה בישראל לגבר אחר יהודי ישראלי והולידה לו בן כשעוד היתה נשואה אזרחית לגבר גוי. (הנישואין האזרחים נרשמו רק בארה"ב ולא בישראל). הגבר הגוי עזב אותה ונעלם והיא לא הצליחה לאתר אותו על מנת להתגרש ממנו אזרחית. האם היא עברה על החוק על פי מדינת ישראל, והאם הדבר מותר? האם זאת פוליאנדריה, ביגמייה על פי הדת? לפני כחצי שנה היא התגרשה מהגבר הגוי (אין להם ילדים) וכיום היא רשומה כנשואה לגבר היהודי.
תשובה: לפי ההלכה גוי לא יכול לקדש בת ישראל, ולכן אף אם נישאו בנישואין אזרחים מעולם לא נחשבה כאישתו. לכן היא נחשבת כאשת איש של הישראל בלבד. יש לדעת שלהינשא או לחיות חיי אישות עם גוי זהו איסור תורה חמור, וכן אמרו אחי דינה לחמור ולשכם בנו "אשר טמא את דינה אחותם", "כי נבלה עשה בישראל לשכב את בת יעקב וכן לא יעשה", "חרפה היא לנו". עם זאת יש לשמוח שתיקנה את המעוות ונישאה לאיש יהודי, ויש לעוררה ולעודדה על כך. הרב אברהם זרביב.
שאלה: הדלקת נרות חנוכה על ידי גוי: האם מותר לגוי להדליק נרות חנוכה ולברך עליהם? אם לא, איך לומר זאת לגויה המבקשת ללמוד איך להדליק נרות חנוכה?
תשובה: לא. ותסבירי לה שזה חג של יהודים, ואם היא רוצה להדליק בלי ברכה רשאית.
שאלה: קשיים בפרנסה : מזה מספר שנים שפוטרתי מעבודה שעבדתי במשך שנים רבות בענף הבניין בתפקידי נהול ובצוע בישובי השומרון. ומאז, אני לא מצליח להיכנס למעגל העבודה. המצב גרם לי ליאוש רב ורצון להמשיך לחיות. פניתי לאיש מקובל שאמר לי, שהוטל עלי קללה ושאני צריך קמע. קניתי ממנו את הקמע ומאז מצבי גרוע יותר. אני לא יודע מה לעשות ולמי לפנות? היו שאמרו לי שאני צריך להחליף את השם שלי או את הבית אני לא יודע מה לעשות. אני מבקש עזרה.
תשובה: ראשית הייתי מייעץ לך ללכת רק לתלמידי חכמים מובהקים ולא למי שנחשב כמקובל. לכן, הייתי שמח אם היתה ניגש לתלמיד חכם מובהק. אתה יכול ללכת לרבי דוד בנהריה או לרבי אלעזר. או לרב אליהו. מעבר לעצה שתקבל מאנשים גדולים יש מספר השתדלויות רוחניות שאם תתחזק בהם יש בהם סגולה לברכה. ראש לכל, בית והנהגה של כבוד ביחס לאישה. הברכה בבית באה על ידי האישה. כך ראינו אצל אבותינו הקדושים. מעבר לכך מצאנו שעשיית חסד גורמת לברכה גדולה. גם אם אתה דחוק בממון שאין אתה יכול להרבות בצדקה אתה יכול לעשות חסד בגופך. במה שאת היודע תנסה לעזור לבני אדם לעשות קביעות בעשיית חסד. ודאי שחיזוק בתפילה היא מפתח לקירבת ה' וסיעתא דשמיא. הניסיון שבא עליך הוא נסיון קשה. זהו ניסיון של עניות. אולם אצל הקבלה של השגחת ה' עליך והבנה שיש במצב שלך ניסיון יקל עליך את ההתמודדות במצבך הקשה. ודאי שאתה עושה טוב בכך שאתה מנסה לצאת מן המצב הקשה שאתה נמצא בו. אולם לא רק בזאת אתה צריך להשקיע. אתה צריך לחשוב כיצד אתה יכול להתמודד עם המצב גם כל עוד שלא ישתנה מצבך. נכון שזו ניסיון קשה לחיות במצב של עניות, אולם אתה לא היחיד שמתנסה בניסיון קשה זה. במצב שלך אם אתה מתחזק למשל במצוות השבת ומגיע לשבת ושמח במה שיש לך. עובר שבת בלי לחשוב על ימות החול. לא דואג את הדאגות שראויות לימי החול. אתה מצליח ליצור זמן שאתה שמח בו יש כאן עמידה בניסיון ברמה גבוהה. עצם העמידה בניסיון יביא לכך שהקב"ה יראה שכבר אין צורך שתמשיך להיות במצב של העניות והקב"ה יוציא אותך מדחקות לרחבות ועושר. ימלא ה' כל משאלות ליבך.
שאלה: תפילת שחרית לפני הנץ או לאחר זמנה: אני מתחיל לעבוד לפני הנץ החמה מה עדיף להתפלל לפני הנץ, כלומר, מזמן שמותר להניח תפילין או אחרי זמן תפילה שחרית? כי אני עובד במשחטת עופות ואין לי אפשרות לעצור באמצע. אני גר במלברון שבאוסטרליה איפה שאין מנינים אחר 9 בבוקר.
תשובה: עדיף להתפלל לפני הנץ (אחרי זמן טלית ותפילין) מאשר אחרי זמן תפילה. הרב שמואל הולשטיין
שאלה: גילוח עם ג ל גילוח: האם יש בעיה להתגלח עם ג ל גילוח (עם מכונה כשרה)?
תשובה: אין בזה בעיה.
שאלה: להכין חמוצים בשמיטה: האם מותר להכין בשמיטה מלפפונים חמוצים מפירות היתר מכירה (לסומכים עליו) ומספק יבול שביעי?
תשובה: מי שסומך על היתר המכירה, המלפפונים אין בהם קדושת שביעית, ובודאי אפשר לעשות מהם חמוצים. ואפילו מי שמחמיר לנהוג קדושת שביעית אחרי היתר המכירה יכול לעשות חמוצים. לשאלתך "ספק יבול שביעית", אם הכוונה שמא המלפפונים הם ספק ספיחים. במקרה כזה השאלה האם מותר לאכול או לא, ואין כאן שאלה על החמצת המלפפונים בלבד. בברכת התורה והארץ הרב יהודה הלוי עמיחי
שאלה: זמן ערבית והדלקת נרות חנוכה: בשכונתנו יש בית כנסת בו בדרך כלל איו מנין לערבית כיון שאנשים חוזרים מאוחר לביתם לאחר עבודה או לימודים, וחלקם מתפללים בזמן בבית הכנסת אחר. בחנוכה חוזרים האנשים מוקדם לבית. וכאן מתעוררת השאלה: האם עלינו לאחר את ערבית לזמן מה אחר צאת הכוכבים, שהרי רובנו בדרך כלל איננו מתפללים מיד בצאת הכוכבים, וממילא אולי אין כאן תדיר ושאינו תדיר וכך גם נרוויח הדלקה ממש בצאת הכוכבים, וגם נרוויח להדליק בתוך חצי השעה שאחר השקיעה כרמב"ם, וגם את דברי הביאור הלכה שלדבריו ידליקו מעט לפני בצאת הכוכבים, וגם נרוויח שאלו המדליקים בשקיעה לא יאלצו למהר מביתם לתפילה או שמא עלינו להתפלל בבצאת הכוכבים ואחר כך למהר להדליק בבית משום תדיר ושאינו תדיר
תשובה: יש גם אפשרות שלישית, להקדים את תפילת ערבית לפני צאה"כ ולחזור על קריאת שמע אחרי הדלקת הנרות.
שאלה: ברכת יחיד על נרות חנוכה: האם יש איסור ליחיד (לא נשוי) לברך על הדלקת נרות חנוכה או שמברך רגיל?
תשובה: אם הוא נמצא בביתו יכול לברך. אם הוא לא בביתו תלוי במחלוקת אשכנזים וספרדים. חנוכה שמח. הרב שמואל הולשטיין
שאלה: ברית מילה: האם לברית מילה לא נוהגים להוציא הזמנה כתובה?
תשובה: נוהגים שלא להזמין לברית מילה אלא להודיע על קיום הברית וזמנה. צורת ההודעה יכולה להיות על לוח המודעות, בטלפון או במכתב אישי, אין בזה דין מיוחד אלא ניתן להוציא הזמנות כתובות. הרב שמואל הולשטיין
שאלה: שימוש בצמחיה לקומפוסטר: האם מותר להשתמש בעלי העצים שנשרו ובדשא מכוסח כשאין בהם צורך (כשאפילו בעלי חיים, כארנבות, לא יהנו מהם לאכילה) לקומפוסטר במקום להשאירם במקומם או לזורקם לפח? הדשא- שנה שביעית והעצים פירותיהם משנה שישית.
תשובה: אפשר ובלבד שלא יזבלו שדות בשביעית אלא למוצאי שביעית. בברכת התורה והארץ הרב יהודה הלוי עמיחי
שאלה: פרחים בשמיטה הגדלים באיסור : אימי קיבלה משלוח פרחים מחנות בה מוכרים גם פרחים הגדלים על פי היתר מכירה וגם פרחים הגדלים באיסור. מה עלי לעשות בפרחים?
תשובה: אפשר להניחו להנאת ראיה. אם יש פרחי ריח, הרי כשיתחילו לנבול צריך לגנזם. בברכת התורה והארץ הרב יהודה הלוי עמיחי
שאלה: אוצר הארץ לעשירים: אין ספק שהצלחתם ברוך ה לעשות מהפך. אנחנו כבר בכסלו ועדיין לא התגשמו "נבואות הזעם" כי אחרי החגים הכל יהיה התר מכירה, ובנוסף לכך היבול מצויין והמודעות לשמירת שמיטה הולכת וגוברת בעזרת ה לקראת שמיטה דאורייתא במהרה בימינו אמן. למרות כל הנ"ל ולמרות הדברים הנפלאים שכתב מו"ר הרב אריאל שליט"א לפני שבועיים בעלון של מעייני הישועה רצוני להביא לידיעתכם כי הולך ומסתמנת שמיטה דרך אוצר הארץ למשפחות קטנות או למשפחות הייטק בלבד. זאת מפני, שהמחירים הולכים ועולים משבוע לשבוע, לצד זה דובר על ועדת הנחות למשפחות ברוכות. אנחנו מצידנו סיפקנו מספר גדול של צרכנים אך נראה שהחלק השני נשכח. אשמח לתשובתכם כדי שנדע לאן אנחנו ממשיכים.
תשובה: וברכת ד' אוצר הארץ ב"ה הצליח עד היום לעמוד במשימות שנטל על עצמו, וכמו כן לעניין המחירים הרי שאמרנו שהמחיר יהא כ 15-20 אחוז מעבר למחיר הרגיל, דהיינו המחיר ברשתות, סופרים וכדו'. ובאמת כך הוא המצב. אין להשוות מחירי אוצר הארץ למחירי שוק, כאשר עלויות הפקוח וההשגחה הן עשרות מונים, לבדוק כל ירק בשעת הקטיף וכדו', כמו כן מערכות אחסון ושמירה מיוחדים, והעברות מיוחדות. כל זאת מבלי לחשב עלויות של מצעים מנותקים וכדו'. ב"ה אנו עומדים גם בכך שהמחירים שלנו הם זולים בשוק השמיטה. המחיר באוצר הארץ איננו מנותק מהמצב בשוק, והכל עובד על נוסחא מתמטית פשוטה, כך שאין העלאת מחיר. אנו מתכננים עדיין לעשות למען משפחות נזקקות ויתכן שאפילו בימים הקרובים כבר יצא על כך פרסום. בכל אופן כדאי להתאמץ עבור מצוה חשובה ויקרה כמצוות השמיטה. וצריך אדם לחשוב שהוא צריך להוסיף עוד מספר אחוזים לתקציב החדשי אבל יש חקלאים שמוציאים אלפי אלפי שקלים למען שמירת שביעית, ואנו הצרכנים צריכים ג"כ לשאת איתם בעול, אין אפשרות לומר לחקלאים כל המצווה היא עליכם אנו נדאג לעצמנו בכמה שקלים פחות. הערבות ההדדית בין שומרי תורה והמצוות ובין החקלאים חייבת להמשך. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: העברת עץ בשמיטה: האם מותר להעביר, בשנת השמיטה, עץ פלמה שרק התחיל לגדול ממקום אחד למקום אחר?
תשובה: אין להתיר העברה בשנת השמיטה אלא במקרים מיוחדים מאד. בברכת התורה והארץ הרב יהודה הלוי עמיחי
שאלה: הדלקת נרות בערב שבת: אני נוסע לשבת ומשאיר את המשפחה בבית. האם ניתן להדליק נרות חנוכה יותר מוקדם עם המשפחה, לפני הנסיעה?
תשובה: שהמשפחה תדליק בשבילך, כיון שמן הסתם אתה נוסע מוקדם בשעה שאי אפשר להדליק נרות חנוכה.
שאלה: סדר הדלקת חנוכייה: האם יש סדר מסויים להדלקת הנרות, כלומר, משמאל לימין השמש, כאשר הנר הראשון משמאל אבל רחוק מהשמש או בדרך אחרת?
תשובה: מתחילים משמאל שזה הנר החדש שהוסיפו היום, ללא קשר למיקומו של השמש. (לרוב המנהגים). הרב שמואל הולשטיין
שאלה: הדלקת נרות חנוכה לפני צה"כ או מאוחר בלילה?: אני יוצא מהבית לפני צאת הכוכבים בשעה 16:45, וחוזר בסביבות 21:30, האם עדיף להדליק נרות לפני היציאה מהבית ומיד לצאת (נשאר מישהו בבית שיכול להשגיח על הנרות), או שעדיף להדליק אחרי החזרה בשעה מאוחרת (כשיש עוד אנשים בבית)?
תשובה: השעה שנקבת הינה לאחר השקיעה ולכן עדיף שתדליק קודם צאתך לאחר השקיעה.
שאלה: האם אני חייב בהדלקה?: אני גר מחוץ לבית הורי כבר כמה שנים (לא נשוי) האם אני יכול להדליק נרות חנוכה בביתי?
תשובה: הרה"ג מרדכי אליהו פוסק (הלכות חגים) שבן הגר בדירה נפרדת צריך להדליק שם ואפילו אוכל אצל הוריו בביתם.
שאלה: הדלקת נרות חנוכה בדירה של בנות רווקות: אני סטודנטית שגרה עם כמה שותפות. (אנו ספרדיות) קנינו נרות חנוכה וחנוכיה, אין גבר שידליק עבורנו ואנו רוצות לקיים את המצווה. האם להדליק לבד בדירה, והאם להדליק או בלי?
תשובה: מתוך פניני הלכה של הרב אליעזר מלמד: "וכן דין בנות שלומדות במכללה או באוניברסיטה ומתגוררות בפנימייה או בדירה שכורה. שלפי מנהג אשכנז וחלק מהספרדים ידליקו נרות ולפי מנהג רוב הספרדים, יסמכו על הדלקת הוריהן, ואם אין שם מי שמדליק נרות, ידליקו נרות בלא ברכה." הערה (שם): "מצד אחד בנות נוטות להיות יותר סמוכות על שולחן הוריהם, ומאידך, פעמים רבות בנות שלומדות במכללה ואוניברסיטה מתפרנסות בעצמן, ומצד זה נחשבות ליותר עצמאיות. לפיכך אפשר להשוותן לבחורי ישיבה. וככל שהן עצמאיות יותר כך יותר נראה שהן חייבות להדליק בדירתן אפילו למנהג ספרד. וע' במקראי קודש הררי ט, כט."
שאלה: הדלקת נר חנוכה בבית הורי: אני נשוי והולך להתארח בשבת אצל הוריי. מה עליי לעשות עם נרות חנוכה? להדליק אצלי זה מוקדם מדיי. נ.ב. הפסיקה צריכה להיות על פי עדות ספרד.
תשובה: משפחה שמתארחת כל השבת, שמקומה בשבת בבית המארחים, יקפידו לקנות שותפות בנר בשווה פרוטה, או שבעל הבית יקנה להם במתנה חלק מהנר, ויקנו את חלקם על ידי הגבהת הנר, ויצאו ידי חובתם בהדלקת בעל הבית. למנהג אשכנז, עדיף שהאורחים ידליקו נרות ואם נתנו להם דירה נפרדת, לכל המנהגים נכון שידליקו נרות בדירת האירוח. (על פי פניני הלכה זמנים)
שאלה: יארצייט ב-ל  כסלו: בנוגע ליום זכרון שחל ב ל כסלו, מה הדין השנה?
תשובה: מאחר ולפעמים ראש חודש טבת מלא ולפעמים חסר יש חילוקי דינים לגבי יארצייט. אם יום הפטירה היה ב-א' בטבת, תמיד יחול היארצייט ב-א' טבת, אבל אם יום הפטירה היה ב-ל' כסלו תלוי הדבר ביארצייט הראשון. אם ביארצייט הראשון היה יום אחד ראש חודש יש לעשות את היארצייט תמיד (כולל היארצייט הראשון) ב-א' טבת. אבל אם הוא היה יומיים אזי כשראש חודש הוא יומיים היארצייט יחול ביום הראשון של ראש חודש, שהוא ל' כסלו, וכשהוא יום אחד יחול היארצייט בכ"ט בכסלו, ובמקרה כזה ראוי לומר קדיש גם בראש חודש, אם אין שם אבלים אחרים. (גשר החיים)
שאלה: זמן הדלקת נרות חנוכה, (חו  ל): אני גר בחו ל (צ ילה), וכאן מתפללים ערבית מוקדם בחנוכה, העניין זה שיש לי רק מניין אחד להתפלל, וראיתי שכתבתם פה שצריך להתפלל ערבית בזמן הרגיל, השאלה היא מה לעשות במצב שאין עוד מניין, אז להתפלל מוקדם, או להתפלל בזמן הרגיל אבל ביחיד? מתי החסידים נוהגים להדליק נרות חנוכה?
תשובה: אם המניין שלך הוא לפני צאת הכוכבים תתפלל במניין ולאחר צאת הכוכבים תאמר שוב קריאת שמע. חסידים נוהגים להדליק בצאת הכוכבים.
שאלה: מעקה לגג שהשימוש בו נדיר: גג ביתי הוא משטח ישר המשמש לדודי שמש ולמנוע המזגן בלבד. עולים אליו לעיתים רחוקות כשיש צורך לתקן משהו בדודים או במזגן וכן לפנות גזם הסותם את המרזבים. אין עליה מסודרת לגג אלא יש צורך להניח סולם ליד הפתח לגג הנמצא בקצה חדר המדרגות. האם גג כזה שעולים אליו לעיתים נדירות (בממוצע 4 פעמים בשנה) חייב במעקה ומהי היא מידת ההשתמשות המחייבת?
תשובה: גג שאינו בשימוש אינו צריך מעקה, אולם צריך למנוע את העליה החופשית אליו. על הסולם להיות קשור בשרשרת נעולה או שפתח הגג יהיה נעול.
שאלה: מרפסת גג כעציץ שאינו נקוב?: בתשובה לשאלה הודגש הגג כקנה מידה, מכוסה גג כמנותק חשוף לשמש כעציץ שאינו נקוב. מדוע לחשיפה לשמש יש השפעה על הפסיקה, כאשר בכל מקרה מדובר במרפסת גג, לעיתים בקומה שלישית או רביעית?
תשובה: הגג מפקיע מהמקום שם שדה, ועל כן השאלה תמיד אם יש גג אין זה שדה ואם אין גג הרי זה שדה האסורה בשביעית. הדיון הוא לא על השמש ישירות. בברכת התורה והארץ הרב יהודה הלוי עמיחי
שאלה: סיום סוף שנה בממ"ד: בי"ס ממ"ד עם האוכלוסיה מגוונת, מדובר על כיתות ו. כיתות נפרדות, כיתת בנים וכיתת בנות. רוצים לעשות טקס סיום שנה משותף, בו יופיעו הבנים בשיר או בהצגה (הבנים בגיל12) ואח"כ הבנות (יותר מ 50 בנות מצווה). במידה ונפריד לגמרי את הטקסים הדבר עלול ליצור ויכוחים עם הורים ומריבות, וברצוננו לקדם את עניין ההפרדה לאט לאט ובהדרגתיות. קהל הצופים אבות ואמהות. רצינו לשאול: א. האם ישנה אפשרות שהבנות יופיעו בריקוד אולטראסגול, במה חשוכה, לבושות בשחור ורק על הידיים ישנן כפפות בצבע לבן או וגם על כפות הרגליים ועושת כמין תנועות בכפות הידיים או גם כפות הרגליים? ב. אפשרות נוספת הכל חשוך לבושות בשחור ורוקדות עם מקלות קטנות של מחזירי אור. ג. הבנות ישירו ובמקביל נשמיע אותן שרות מתוך הקלטה שהקלטנו אותן לפני כן, כך שהקול מההקלטה יישמע יותר מאשר הקול במיקרופון?
תשובה: א. את הרעיון של ריקוד באולטראסגול וכדו' הצעתי מזמן לכל מי שפנה אלי בנושא זה. מומלץ. ג. גם שירה אפשר ברוח דומה, המקהלה סמויה ועל הבמה יוצג חזיון הקשור לשירה או את המלים או תמונות מתאימות או משהו יצירתי אחר.
שאלה: ליווי לחופה על ידי אבא גוי: אבי גוי. האם מותר לו ללוות אותי לחופה ע"פ ההלכה? חשוב לי להזכיר שהוא גידל אותי כיהודייה לכל דבר והלך בדרכנו כולל חגים. אבל הוא לא התגייר.
תשובה: אין בזה איסור הלכתי. אם כי נראה לי שעדיף שילווה יהודי.
שאלה: פרעון זכויות בתפילה: הרב ענה על שאלה דומה לשלי בקשר לפרעון זכויות ואני אנסה להיכנס לסעיף פנימי בשאלה. במידה ואני מתפלל לדבר כלשהו ואני מקבל את זה, האם זה נפרע לי מזכויותי לעולם הבא או שהרווחתי את הדבר בתפילה עצמה?
תשובה: זו שאלה נכונה וקשה לקבוע. אם אדם מתפלל וביקש דבר לא חריג ונתנו לו אני לא חושב שזה מנכה לו מהעולם הבא אבל בדברים חריגים יש דבר כזה.
שאלה: ת ממעביד: העובד מקבל ממעביד החזר על הנסיעות לפי קילומטרז שרושם בתופס של נסיעות. במקרה שנסע בטרמפ, האם מותר לו לרשום מספר קילומטרים ולקבל ת?
תשובה: אני חושב שכן. חלק מתנאי השכר שלו הוא כסף עבור נסיעה, אם מישהו עשה לו טובה   הוא מצא מציאה. אבל זה אם הוא לא צריך להביא קבלות של דלק.
שאלה: זמן בין האירוסין לחתונה: מהו הזמן המנימלי שאפשר לקבוע בין האירוסין לחתונה ומהו הזמן המקסימלי?
תשובה: אין בכך כללים. ח באופן כללי המליצו להזדרז בענין. הזמן המינמלי הוא כחודש, הזמן המקסימאלי הוא לפי הענין. אם יש סיבות עניניות לעיכוב, כגון: שהאיש לא נמצא בארץ או שהוא במסגרת צבאית שאינה מאפשרת להתפנות לחתונה, אזי לחכות את הזמן הזה ולאחר מכן והזדרז ולהתחתן. אם אין עיכובים מיוחדים אזי שלושה חודשים כבר מתחיל להיות זמן מקסימאלי.
שאלה: תיקון לתמונות לא צנועות: ראיתי תמונה לא צנועה מה דיני, ומה עליי לעשות?
תשובה: עיקר התיקון הוא במידה כנגד מידה. וכנגד התמונה שראית, ושגם חדרה לתוך מחשבתך, עליך למלא את עצמך בתורה ובאמונה. שכן עיקר הנזק שנגרם מתמונות לא צנועות הוא למחשבות של האדם, ולכן אותם צריך לחזק על לימוד דברים חיוביים ותורה. כמובן שצריך גם להשתדל להתרחק מכל מה שגרם לראות תמונות כאלה. אם זה אינטרנט לא מוגן או טלוויזיה וכד'. ועל ידי שני הדברים הללו יתוקן מה שהיה.
שאלה: שבע ברכות בנישואין שניים: האם בנישואין שניים של שני בני הזוג נהוג לערוך שבע ברכות בימים שלאחר החתונה?
תשובה: לא, עושים שבע ברכות רק בסעודה הראשונה. כמובן, חוץ מהברכות שאמרו תחת החופה. ואח"כ במשך שלושה ימים, אם יש מניין או אם יש כמה אנשים, ויש גם פנים חדשות מברכים רק את הברכה האחרונה, "אשר ברא", אבל שבע ברכות לא עושים. אבל אין חובה לאסוף אנשים כדי לברך את הברכה הזו אלא אם החתן והכלה רוצים.
שאלה: ציורי מלאכים בבית חברי: ידוע לי שאסור לצייר מלאכים אולם יש בבית חברי סריגה של שטיח עם צורות מלאכים בעקדת יצחק. דבר נוסף, יש בביתו ציור לא צנוע אבל הוא מאד מעוות ואין בו הרהור. האם מותר להכנס לבית חברי? חשוב לציין שהוא דתי והוא עושה את זה בשוגג ואני לא אוכל להגיד לו שיוריד את זה כי הוריו לא ישמעו.
תשובה: תשובת הרה"ג ליאור לגבי ציור המלאכים: אפילו אם נאמר שאסור לצייר, זה לא אומר שאסור להשהות דבר כזה. תשובת הרה"ג יעקב אריאל לגבי הציור המעוות: אם אין גירוי יצרים אין איסור כניסה לבית.